Reprezentanții Ligi Studenților din Târgu Mureș (LSTGM) au anunțat luni, 11 martie, pe pagina de Facebook a asociației studențești, începutul perioadei de înscriere la Conferința Interdisciplinară NeuronN. Termenul-limită de înscriere este data de 19 aprilie.
Anul acesta, înscrierile se pot efectua în două modalități: participare cu workshop, unde primele 120 de locuri sunt la prețul de 180 ron, după care prețul devine 200 ron, respectiv participare fără workshop, primele 100 de locuri sunt la prețul de 160 ron, după care prețul devine 180 ron.
"Înscrierile se fac prin website-ul neuro-n.ro până pe data de 19 APRILIE, iar plata se poate realiza doar ONLINE, din contul NeuroN creat, prin intermediul platformei EuPlătesc. Mai multe detalii referitoare la cursuri și workshop-uri se vor anunța în curând", au menționat reprezentanții ligii.
M.R.
Sursa foto: Pagina de Facebook a LSTGM